system
Răspunde în limba română, în stilul Wikipedia, cat mai corect gramatical.
user
Ai detalii despre Comuna Albeni, Gorj?
assistant
Albeni este o comună în județul Gorj, Oltenia, România, formată din satele Albeni (reședința), Bârzeiu de Gilort, Bolbocești, Doseni, Mirosloveni și Prunești. Se află pe râul Gilort, la o distanța de 37 km de Târgu Jiu. Apare în documente la data de 30 iunie 1486, în actul de danie a lui Vlad Călugărul, domnul Țării Românești (1482 - 1495), care dă ca recompensă pentru serviciile aduse, unui slujitor numit Albu, satul cu moșia respectivă. În ultimii 50 de ani a apărut și cătunul Rudari ai cărui locuitori au venit din diferite locuri și confecționau obiecte din lemn: postăvi (copăi), linguri, fuse, împletituri din răchită etc.
La recensământul din 2002, avea o populație de 2.853 de locuitori.

Subsolul conține lignit, petrol și gaze naturale care se exploatează. O parte a teritoriului este acoperit cu păduri de stejar, salcâm, frasin, fag și plop.
Satul are un sistem de alimentare cu apă potabilă și gaz metan.

Obiective turistice 
Printre obiectivele de interes din spațiul comunei se află și Biserica „Sfântul Nicolae” - Săulescu, construită înainte de 1730 în satul Albeni. De asemenea putem enumera și bisericile din lemn, una cu hramul „Sfântul Gheorghe” (construită pe la 1800) și „Cuvioasa Parascheva” (din 1812) în satele Bârzeiu de Gilort respectiv Mirosloveni.

Vezi și
 Biserica de lemn din Doseni
 Biserica de lemn din Mirosloveni, Gorj
 Ruinele bisericii „Sf. Nicolae” din Albeni

Demografie 

Conform recensământului efectuat în 2021, populația comunei Albeni se ridică la 2.502 locuitori, în scădere față de recensământul anterior din 2011, când fuseseră înregistrați 2.587 de locuitori. Majoritatea locuitorilor sunt români (88,05%), iar pentru 11,43% nu se cunoaște apartenența etnică. Din punct de vedere confesional, majoritatea locuitorilor sunt ortodocși (85,57%), cu o minoritate de penticostali (2,4%), iar pentru 11,75% nu se cunoaște apartenența confesională.

Politică și administrație 
Comuna Albeni este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Imagini

Note

Bibliografie 
 Enciclopedia geografică a României, vol 1, Dan Ghinea, Editura Enciclopedică, București, 1996

Bibliografie suplimentară 
 Comuna Albeni - 1486 - 2006: monografie, Mirel Meche, Editura Măiastra, 2006

Albeni